cyanic-selkie/wikianc huggingface dataset:
ஐ.எசு.ஓ 9000
சிக்கல்கள்
சர்வேதேச அளவில் அங்கீகாரத்தைப் பெற்றபோதிலும், பெரும்பாலான அமெரிக்க வாடிக்கையாளர்கள் ஐஎஸ்ஓ 9000௦௦ ஐப் பற்றிய விழிப்புணர்வின்றி காணப்படுகின்றனர் என்பதுடன், அது தங்களுக்குப் பொருத்தமானதல்ல என்ற கருத்தையும் அவர்கள் கொண்டுள்ளனர். விளைபொருளைப் பயன்படுத்துவோருக்கு ஐஎஸ்ஓ 9000 தரம் தேவைப்படாத பட்சத்தில், அத்தகைய சான்றிதழை வாங்குவது மற்றும் அதைப் பாதுகாப்பதற்காகச் செலவிடப்படும் தொகை பயனற்றதே ஆகும். ஐஎஸ்ஓ 9000 சான்றிதழைப் பெறாத நிறுவனத்திற்கு எதிரான போட்டியின் போது, சான்றிதழைப் பெற்ற நிறுவனம் முதலீடு செய்யும் தொகைக்கு பாதுகாப்பு இல்லாமல் போக வாய்ப்புள்ளது.
ஒரு நிறுவனம் தரத்தைக் கருத்தில் கொள்ளாமல் சான்றிதழைப் பெறுவதில் விருப்பம் தெரிவிக்கும் பட்சத்தில், அந்த நிறுவனத்தின் தரம் நிச்சயம் தோல்வியைச் சந்திக்கும். சான்றிதழ்கள் தரத்தினை மேம்படுத்துவதில் விருப்பம் தெரிவிப்பதைக் காட்டிலும், வாடிக்கையாளர்களுடன் ஒப்பந்தம் செய்வதையே குறிக்கோளாகக் கொண்டு செயல்படுகின்றன. "நீங்கள் வெறும் சான்றிதழை வாங்கி அதைச் சுவரில் தொங்கவிட விரும்பினால் அது மிகவும் சுலபமானது, அதே சமயம் அதைப் பயன்படுத்தி நீங்கள் உங்கள் அலுவலக வேலைப்பாடுகளை மேற்கொள்ளும்போது அது உங்கள் வியாபாரத்திற்குப் போதுமான ஆதரவை அளிக்காது", என்று ஐஎஸ்ஓவின் ரோஜர் பாரஸ்ட் தெரிவித்தார். ஒரு தற்சார்பான ஆய்வாளரின் மூலம் சான்றிதழைப் பெறுவது என்பதும் பிரச்சினைக்குரிய விஷயமாகும், பேர்னெஸ் இன் கூற்றின்படி, "ஆலோசனை வழங்கும் சேவைகள் அதிகரித்ததற்கு இத்தகைய சான்றிதழ்கள் முக்கிய கருவியாகச் செயல்பட்டன என்பதாகும்." உண்மையில், சான்றிதழ் இல்லாமல் ஐஎஸ்ஓ 9001 ஐச் செயல்படுத்த முடியும் என ஐஎஸ்ஓ தெரிவிக்கிறது, இதன் மூலம் தரக் கட்டுப்பாட்டை மேற்கொள்வது எளிமையாக்கம் செய்யப்படுகிறது.
தரச் சுற்றுக்கள் போன்ற நவீன மேலாண்மை உரையாடல்கள் மணி வளைவு வடிவத்திலான வாழ்க்கை சுழற்சியை பின்பற்ற முனைவது மேலாண்மை மங்கிப்போவதை குறிப்பிடுவதற்கு சாத்தியமானதாக இருக்கலாம் என்று ஆப்ரஹாம்சன் வாதிடுகிறார்.
தொகுப்பு
ஐஓஸ்ஓ 9000 இன் பயன்பாட்டினை சிறப்பானதாக்குவதற்கு பேர்னஸ் தரும் சிறந்த ஆலோசனைகள்:
""Good business judgment is needed to determine its proper role for a company... Is certification itself important to the marketing plans of the company? If not, do not rush to certification... Even without certification, companies should utilize the ISO 9000 model as a benchmark to assess the adequacy of its quality programs.""
புற இணைப்புகள்
பகுப்பு:ஐ.எசு.ஓ சீர்தரங்கள் பகுப்பு:தரக் கட்டுப்பாடு
மால் லோய்
மால் லோய் (Mal Loye, பிறப்பு: செப்டம்பர் 27 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஒருநாள் பன்னாட்டுத் துடுப்பாட்டப் போட்டிகளிலும் 253 முதல்தர துடுப்பாட்டப் போட்டிகளிலும், 294 ஏ-தர துடுப்பாட்டப் போட்டிகளிலும், 42 இருபதுக்கு -20 போட்டிகளிலும் கலந்து கொண்டுள்ளார். இவர் 2007 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1972 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
பீதர் கோட்டை
புவியியல்
பீதர் நகரமும் கோட்டையும் கர்நாடக மாநிலத்தின் வடகோடியில் பீதர் மேட்டுநிலத்தின் விளிம்பில் அமைந்துள்ளன. மேட்டுநிலப் பகுதி தாழ்ந்த செந்நிறக் களிமண் குன்றுகளாக கோதாவரியின் முதன்மை துணை ஆறான மஞ்சிரா ஆற்றுக்கு வடக்கே முடிவடைகின்றது. மற்றொரு சிற்றாறு, கரஞ்சியா ஆறு, இந்த தாழ்நிலங்களினூடே பாய்ந்து மஞ்சிரா ஆற்றில் கலக்கிறது. கர்நாடகாவிலுள்ள கோதாவரிப் படுகையின் ஒரே அங்கமாக பீதர் மாவட்டம் திகழ்கிறது.
இப்பீடபூமி 2200 ft உயரமுள்ளதாக உள்ளது. 22 mi நீளமும் தன் அகண்ட பகுதியில் 12 mi அகலமும் உடையது. இந்த மேட்டுநிலத்தின் பரப்பு 190 km2 ஆகும். பீதர் கோட்டை இந்த மேட்டுநிலத்தின் விளிம்பில் சீரற்ற சாய்சதுர வடிவில் வடக்கிலும் கிழக்கிலும் சுவர்களுடன் கட்டப்பட்டுள்ளது.
கட்டிட அமைப்பு
இக்கோட்டை பாரசீக கட்டிடக் கலையில் கட்டப்பட்டது. இசுலாமிய சின்னங்கள் காணப்படுகின்றன. இதன் சுற்றுச்சுவர், மதில், வாயில் ஆகியன அழகியன எனவும் பாதுகாப்பானவை எனவும் பெயர் பெற்றன. இக்கோட்டைக்கு ஏழு வாசல்கள் உள்ளன. சுற்றிலும் இசுலாமிய அரசர்களின் நினைவு கட்டிடங்கள் உள்ளன.
வெளி இணைப்புகள்
பகுப்பு:கருநாடகக் கோட்டைகள் பகுப்பு:பீதர் சுற்றுலாத் தலங்கள்
யோனாசு சால்க்
யோனாசு எட்வர்ட் சால்க் (Jonas Edward Salk, அக்டோபர் 28, 1914 - சூன் 23, 1995) என்பவர் அமெரிக்க மருத்துவ ஆய்வாளரும், நச்சுயிரியலாளரும் ஆவார். அமெரிக்க யூதப் பெற்றோருக்கு நியூயார்க் நகரில் பிறந்தவர். இவரே முதன் முறையாக போலியோ தடுப்பூசியைக் கண்டுபிடித்து, வெற்றிகரமாக சோதித்தவர்.
1957 aஅம் ஆண்டில் சால்க் தடுப்பூசி அறிமுகப்படுத்தப்பட்ட போது, போருக்குப் பின்னரான ஐக்கிய அமெரிக்காவில் இளம்பிள்ளை வாதம் ஒரு முக்கிய சுகாதாரப் பிரச்சினையாக இருந்து வந்தது. ஆண்டுதோறும் கொள்ளைநோய்கள் அதிகரித்து வந்தன. 1952 ஆம் ஆண்டில் 58,000 பேர் பாதிக்கப்பட்டனர். இவர்களில் 3,145 பேர் உயிரிழந்தனர். 21,269 பேர் முடக்குவாதத்திற்குள்ளாயினர் இவர்களில் பெரும்பாலானோர் சிறுவர்கள்.
1947 ஆம் ஆண்டில், சால்க் பிட்சுபர்க் பல்கலைக்கழக மருத்துவக் கல்லூரியில் பணியில் அமர்ந்தார். 1948 இல் போலியோவுக்குத் தடுப்பூசி கண்டுபிடிக்கும் ஆய்வில் இறங்கினார். இப்பணிக்காக தனது அடுத்த ஏழு ஆண்டுகளை அவர் செலவழித்தார். சால்க் தடுப்பூசியை சோதிப்பதற்கு 1,800,000 இற்கும் அதிகமான பள்ளிச் சிறுவர்கள் பங்கு கொண்டனர். 1955 ஏப்ரல் 12 இல் சால்க் தடுப்பூசி வெற்றி பெற்றதாக அறிவிக்கப்பட்டது. சால்க் அதிசய மனிதர் எனப் போற்றப்பட்டார். அந்நாள் ஏறத்தாழ ஒரு பொது விடுமுறையாகவே கணிக்கப்பட்டது. தனது தனிப்பட்ட வளத்தை அவர் கருத்தில் கொள்ளவில்லை. இத்தடுப்பூசிக்கான கண்டுபிடிப்பு உரிமம் யாரிடம் உள்ளது என தொலைக்காட்சி நேர்காணல் ஒன்றில் சால்க்கிடம் கேட்கப்பட்ட போது, அவர் "ஆக்கவுரிமை எதுவும் கிடையாது. சூரியனுக்கு நீங்கள் ஆக்கவுரிமை கோர முடியுமா?" எனக் கேட்டார்.
1960 இல் யோனாசு சால்க் கலிபோர்னியாவில் உயிரியல் படிப்புகளுக்கான சால்க் கல்வி நிறுவனத்தை நிறுவினார். இந்நிறுவனம் இன்று மருத்துவ, அறிவியல் ஆய்வுகளுக்கு மையமாகத் திகழ்கிறது. சால்க் தனது இறுதி நாட்களில் எச்.ஐ.விக்குத் தடுப்பூசி கண்டுபிடிக்கும் ஆய்வுகளில் ஈடுபட்டார்.
வெளி இணைப்புகள்
பகுப்பு:1914 பிறப்புகள் பகுப்பு:1995 இறப்புகள் பகுப்பு:அமெரிக்கக் கண்டுபிடிப்பாளர்கள் பகுப்பு:அமெரிக்க அறிவியலாளர்கள் பகுப்பு:அமெரிக்க உயிரியலாளர்கள் பகுப்பு:அமெரிக்க மருத்துவர்கள் பகுப்பு:நோய்ப்பரவலியலாளர்கள்
தாராள பிரபு
தாராள பிரபு (Dharal Prabhu) என்பது அறிமுக இயக்குநர் கிருஷ்ணா மாரிமுத்து  இயக்கிய 2020 ஆம் ஆண்டு இந்தியத் தமிழ் மொழி காதல் நகைச்சுவைத் திரைப்படம் ஆகும். 2012 ஆம் ஆண்டு இந்தி திரைப்படமான விக்கி டோனரின் மறு ஆக்கமாகும். இந்த படத்தில் ஹரிஷ் கல்யாண், தான்யா ஹோப் மற்றும் விவேக் ஆகியோர் முக்கிய கதாபாத்திரங்களில் நடிக்கின்றனர். இந்த படம் 13 மார்ச் 2020 அன்று அதன்திரையரங்க வெளியீட்டைக் கொண்டிருந்ததோடு விமர்சகர்களிடமிருந்து நேர்மறையான விமர்சனங்களைப் பெற்று ஹரிஷ் கல்யாணுக்கு ஒரு திருப்புமுனை திரைப்படமாக அமைந்தது.மேலும், இத்திரைப்படம் வெற்றிப்படமாகவும் இருந்தது.
கதைக்களம்
டாக்டர் கண்ணதாசன் எம்.பி.பி.எஸ் ஒரு கருவுறுதல் சிறப்பு மருத்துவர் ஆவார், அவரது உதவியாளரான காமுவின் உதவியுடன் சென்னையில் ஒரு சிறப்பு கருவுறுதல் சிகிச்சை நிலையத்தை நடத்தி நிர்வகிக்கிறார். அவர் தனது நோயாளிகளுக்கு உயர்தர விந்தணுக்களைப் பெற்றுத்தருவதற்கு உறுதியளிக்கிறார், ஆனால் ஆரோக்கியமான விந்து தானம் செய்பவரைக் கண்டுபிடிக்க முடியாமல் போனதால் அவர் விரக்தியடைகிறார். வேலைவாய்ப்பகத் துறையில் தனக்கிருந்த தொடர்பு மூலம், விளையாட்டுப் பிரிவின் கீழ் தாக்கல் செய்யப்பட்ட வேலைவாய்ப்பு விண்ணப்பங்களை மதிப்பாய்வு செய்து, பிரபு கோவிந்த் என்ற பெயருடைய பொருத்தமான நபரைக் கண்டுபிடிக்கிறார்.
கால்பந்து விளையாடுவதில் மிகச்சிறந்த திறமை கொண்ட மகிழ்ச்சியான-அதிர்ஷ்டசாலி இளைஞரான பிரபு, அழகு நிலையம் ஒன்றை நடத்தி வரும் தனது தாய் வானதி மற்றும் அவரது பாட்டி ஆகியோருக்கு ஆதரவாக இருந்து அவர்களைப் பராமரிக்கும் பொருட்டு விளையாட்டு ஒதுக்கீட்டின் கீழ் தனது கனவு வேலையைப் பெற விரும்புகிறார். ஒரு நாள், தனது தாயின் உத்தரவின் பேரில் பேரங்காடி ஒன்றில் பொருளொன்றை கொண்டு சேர்க்கும் போது, பிரபு அங்கு பணிபுரியும் ஒரு ஊழியரும் விவாகரத்தானவருமான நிதிமந்தனாவைச் சந்திக்கிறார். உடனடியாக அவளிடம் காதல் வசப்படுகிறார். பின்னர், கண்ணதாசன் அவரைப் பின்தொடர்வதைக் கவனித்து அவரை மடக்கி தன்னைப் பின் தொடர்வதற்கான காரணத்தைக் கேட்கிறார். கண்ணதாசன் நட்பாக, பிரபுவிடம் விந்தணு தானம் செய்யுமாறு கேட்டுக்கொள்கிறார், அதற்கு பிந்தையவர் வெறுக்கத்தக்க வகையில், அந்த வேண்டுகோளை நிராகரிக்கிறார். தடையின்றி, கண்ணதாசன் எல்லா இடங்களிலும் பிரபுவைப் பின்தொடர்கிறார்.பிரபுவின் விந்தணுக்களைப் பெறுவதில் உறுதியாக இருக்கிறார். இதற்கிடையில், பிரபு வழக்கமாக நிதியைச் சந்திக்கும் பொருட்டு பேரங்காடிக்கு வருகை தருகிறார், இருவரும் நெருக்கமாகப் பழகுகிறார்கள்.
பின்னர், தனது கால்பந்து பயிற்சியாளர் தனது மறைந்த மனைவியுடன் குழந்தை பெற இயலாமை குறித்து புலம்புவதைக் கண்டபின், பிரபு மனதில் மாற்றம் அடைந்து கண்ணதாசனை அணுகுகிறார். அவர் வழக்கமாக கண்ணதாசனுக்கு விந்தணு தானம் வழங்குகிறார், அவர் செய்யும் ஒவ்வொரு முறை தானத்திற்கும் பணம் செலுத்துகிறார். பிரபு பகட்டாக பணத்தை செலவழித்து மகிழ்ச்சியுடன் வாழ்கிறார். அவர் தனது விந்தணு தானத்தை தனது குடும்பத்தினரிடமிருந்து இரகசியமாக பராமரிக்கிறார். இருப்பினும், கண்ணதாசன் தனது சுயலாபத்திற்காக பிரபுவின் வேலைவாய்ப்பு பெறுவதற்கான பல முயற்சிகளை பலமுறை கெடுத்துள்ளார் என்பதைக் கண்டுபிடித்ததும், பிரபு அவரை விட்டு வெளியேறி நிதியை திருமணம் செய்ய முடிவு செய்கிறார். குற்ற உணர்ச்சி கொண்ட கண்ணதாசன் பிரபு தனது கனவு வேலையைப் பெறுவதற்கும் அவரது குடும்பம் மற்றும் நிதிக்கும் இடையிலான பிணக்குகளைத் தீர்த்துக் கொள்வதன் மூலம் பிரபுவை சமாதானம் செய்கிறார், இதன் விளைவாக அவர்கள் மகிழ்ச்சியுடன் திருமணம் செய்துகொள்கிறார்கள். இப்போது கண்ணதாசனுடன் சமரசம் செய்து கொண்ட பிரபு, அவருக்கு ஒரு இறுதியாக ஒரு முறை விந்தணு தானம் செய்கிறார்.
நிதி பின்னர் பிரபுவுடன் ஒரு குழந்தையைப் பெற விரும்புகிறாள், ஆனால் ஒரு குழந்தையைப் பெற முடியவில்லை. மூன்று ஆண்டுகள் கடந்துவிட்டன, ஆனால் தம்பதியினருக்கு ஒரு குழந்தையைப் பெற்றெடுக்க முடியவில்லை. கண்ணதாசன் பின்னர் நிதி மலட்டுத்தன்மையுள்ளவர் என்று விளக்குகிறார், இதனால் பிரபு மனதளவில் ஒரு பெரும் நிலைகுலைவினை அடைகிறார். பதிலித்தாய் மூலம் ஒரு குழந்தையைப் பெற்றெடுக்க கண்ணதாசன் கோரிக்கை விடுத்தாலும், பிரபு மற்றும் நிதி ஒரு குழந்தையைத் தத்தெடுக்க முடிவு செய்து காவ்யா என்ற மூன்று வயது சிறுமியை தத்தெடுக்கிறார்கள், அவளது பெற்றோர் கார் விபத்தில் இறந்துவிட்டனர் என்பதையும், மேலும், காவ்யா உண்மையில் தனது உயிரணுக்கள் மூலம் பிறந்த குழந்தை என்பதைக் கண்டுபிடிக்கும் போது அதிர்ச்சி அடைகிறார். அவர் உண்மையை ஒப்புக் கொள்ளும் கண்ணதாசனை எதிர்கொள்கிறார். காவ்யாவை அன்புடனும் அக்கறையுடனும் வளர்க்க பிரபுவை அவர் கேட்டுக்கொள்கிறார். இந்த அதிர்ச்சி இருந்தபோதிலும். பிரபு காவ்யாவை மென்மையாகி, அவளை தனது சொந்த குழந்தையாக வளர்க்கிறான், அவளுடைய உண்மையான பிறப்பின் மூலத்தை அவனது குடும்பத்தினரிடமிருந்து இரகசியமாக பராமரிக்கிறார். பிரபுவின் குடும்பம் காவ்யாவுடன் நெருக்கமாக வளர்கிறது, ஆனால் அவளுடைய உண்மையான தோற்றம் பற்றி தெரியாது.
பின்னர், கறுப்புப் பணத்தை கையாண்ட குற்றச்சாட்டில் வருமான வரித்துறை பிரபுவை கைது செய்கிறது. எந்தவொரு நேரடியான பதிவும் இல்லாததால், அவர் உண்மையை காவல்துறைக்கு வெளிப்படுத்த வேண்டிய கட்டாயத்தில் உண்மையைச் சொல்கிறார். . வெறுப்படைந்த நிதி, பிரபுவை விட்டு விலகுகிறார். ஆனால், கண்ணதாசன் பிரபுவை பிணையில் எடுக்கிறார். பிரபு பின்னர் கண்ணதாசனுடன் சமரசம் செய்து நிதியிடம் மன்னிப்பு கேட்கிறார். கண்ணதாசன் பின்னர் ஒரு அனாதை இல்லத்தில் நடைபெற்ற ஒரு விழாவிற்கு பிரபு, நிதி மற்றும் காவ்யாவை அழைக்கிறார். பிரபு தனது செயல்களை அவளிடமிருந்து இரகசியமாக வைத்திருப்பது தவறானது என்றாலும், அதற்குப் பின்னால் உள்ள நல்ல நோக்கங்களைப் பார்க்கும்படி அவர் அவளை வற்புறுத்துகிறார், மேலும் பிரபு தனது தானம் மூலம் ஏராளமான குடும்பங்களுக்கு அளித்த மகிழ்ச்சியைப் பற்றி அவளுக்கு வெளிப்படுத்துகிறார். பிரபுவின் தானம் மூலம் 49 குழந்தைகள் கருத்தரிக்கப்பட்டன என்பதை அவர் மேலும் வெளிப்படுத்துகிறார். மன மாற்றத்துடன், நிதி பிரபுவுடன் சமரசம் செய்து கொள்கிறாள். பிரபு, நிதி, காவ்யா, கண்ணதாசன் மற்றும் பிற குடும்பங்கள் (பிரபு வழியாக கருத்தரிக்கப்பட்ட குழந்தைகள்) கொண்டாடுகின்றனர்.
விமர்சன வரவேற்பு
"ஒரு சிறந்த பின்னணி இசையும், உணர்ச்சிகரமான காட்சிகளில் அதிக முயற்சியும் இருந்திருந்தால் இந்த திரைப்படம் சரியான மறுஆக்கமாக மாறியிருக்கும்" என்று டைம்ஸ் ஆஃப் இந்தியா எழுதியிருந்தது. "படம் கருவுறாமை மற்றும் செயற்கை கருவூட்டல் ஆகியவற்றைப் பற்றி ஒரு இலகுவான, நம்பிக்கையான தோற்றத்தைத் தருவதோடு, பார்வையாளர்களை மகிழ்வித்து அறிவூட்டுகிறது" என்று சிஃபி.காம் எழுதியிருந்தது. பிலிம் கம்பானியன் சௌத்தின் பரத்வாஜ் ரங்கன், "மிகவும் மோசமான சிக்கல்களை, மிகவும் சாதாரணமாகவும், இயல்பாகவும், தாராள பிரபு கையாண்டுள்ளது" (அதாவது நீண்ட விரிவுரைகளற்று) என்றும், படத்தின் மையக்கருத்தினைக் கூட மிகவும் எளிதான ஒரு தொனியில் கையாண்டிருப்பதாகவும் கூறியுள்ளார்.
நேர்மறையான விமர்சனங்கள் இருந்தபோதிலும், இந்தியாவில் கோவிட் 19 தொற்றுநோய் காரணமாக திரையரங்குகள் மூடப்பட்டதைத் தொடர்ந்து வெளியான ஒரு மாதத்திற்குள் ஒடிடி இயங்குதளங்களில் பார்க்க இந்த படம் கிடைத்தது.
மேற்கோள்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள் பகுப்பு:2020 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விவேக் நடித்த திரைப்படங்கள் பகுப்பு:விந்துக் கொடை குறித்தான திரைப்படங்கள்
உச்சி (வடிவவியல்)
வடிவவியலில் உச்சி என்பது சிறப்புவகையானதொரு புள்ளியாகும். இப்புள்ளிகள் வடிவவியல் வடிவங்களின் முனைகள் மற்றும் வெட்டுமிடங்களைக் குறிக்கின்றன. கணிப்பொறி வரைகலையில், உச்சிகளானவை, முப்பரிமாண மாதிரிகளில் மேற்பரப்புகளின்(குறிப்பாக முக்கோணங்கள்) முனைகளை வரையறுப்பதற்குப் பயன்படுத்தப்படுகின்றன. இத்தகைய முனைகள் ஒவ்வொன்றும் ஒரு திசையன்களால் குறிக்கப்படுகின்றன.
கோணத்தின் உச்சி
ஒரு கோணத்தின் உச்சி என்பது இரு கதிர்கள்(rays) அல்லது இரு கோடுகள் அல்லது இரு கோட்டுத்துண்டுகள், ஆரம்பிக்கும் அல்லது சந்திக்கும் புள்ளியாகும். அல்லது இரு நேர்பக்கங்கள் உருவாகக்கூடிய விதத்தில் அமையும், இரு கதிர்கள் அல்லது இரு கோடுகள் அல்லது இரு கோட்டுத்துண்டுகளின் சேர்ப்பாகவும் கோணத்தின் உச்சியைக் கூறலாம்.
குவிவு/குழிவு
ஒரு பலகோணத்தில், ஒரு உச்சியை உருவாக்கும் இரு விளிம்புகளுக்குகிடையேயுள்ள உட்கோணமானது π ரேடியனுக்கும் குறைவாக இருந்தால், அந்த உச்சி குவிவானது என அழைக்கப்படும். இல்லையெனில் அந்த உச்சி குழிவானதாகும்.
ஒரு பன்முகத்திண்மம் அல்லது ஒரு பல்பரப்பின் உச்சிகள் குவிவானதாக இருக்க வேண்டுமானால், அந்த உச்சியை மையமாகக் கொண்ட சிறிய அளவிலான (போதுமான அளவு) கோளம் குவிவாக இருக்க வேண்டும். இல்லையெனில் அந்த உச்சி குழிவானதாகும். அதாவது ஒரு பன்முகத்திண்மம் அல்லது ஒரு பல்பரப்பின் உச்சியை மையமாகக் கொண்ட சிறிய அளவிலான (போதுமான அளவு) கோளமும் அந்த பன்முகத்திண்மம் அல்லது பல்பரப்பும் வெட்டிக் கொள்ளும் பகுதி குவிவாக இருந்தால், அந்த உச்சி குவிவானது ஆகும், இல்லையெனில் அந்த உச்சி குழிவானது எனப்படும்.
காதுகள்
எளிமையானதொரு பலகோணம் P -ன் ஒரு முதன்மை உச்சி x_i  -  ஆனது காது என அழைக்கப்பட வேண்டுமானால், x_i -ஐ இணைக்கும் மூலைவிட்டம்,  முழுவதுமாக P  -பலகோணத்திற்குள்ளாகவே அமைய வேண்டும்.
வாய்கள்
எளியதொரு பலகோணம் P -ன் ஒரு முதன்மை உச்சி x_i  -  ஆனது வாய் என அழைக்கப்பட வேண்டுமானால், மூலைவிட்டம்,   P  -பலகோணத்திற்கு வெளியே அமைய வேண்டும்.
வெளி இணைப்புகள்
பகுப்பு:வடிவவியல் பகுப்பு:யூக்ளிடிய வடிவவியல்
சூலமங்கை
அமைவிடம்
சூலமங்கை, தஞ்சாவூர் மாவட்டத்தில் பசுபதிகோயில் புகைவண்டி நிலையத்திற்குத் தெற்கில் 100 மீ. தொலைவில் உள்ளது.
சப்தஸ்தானம்
சக்கராப்பள்ளி சப்தஸ்தானத்தில் இவ்வூரிலுள்ள கோயில் மூன்றாம் இடத்தைப் பெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
கணினி இடைமுக வடிவமைப்பு
இன்றைக்கு பரவலாக பயன்படுத்தப்படுகிற இணையத்தினை சிறப்பாக வடிவமைக்க கணினி இடைமுக வடிவமைப்பு துறை உதவுகிறது. இதற்கு பயன்படுகிற மென்பொருட்களைப் பற்றியும், அது எவ்வாறு கணினி இடைமுக வடிவமைப்பில் பங்கு பெறுகிறது என்பதைப் பற்றியும் இங்கே அறியலாம்.
இணைய இடைமுக வடிவமைப்புக்கு தேவைப்படும் மென்பொருள்கள்
தேவைப்படும் தொழில்நுட்ப அறிவு
பகுப்பு:கணினியியல் பகுப்பு:பயன்பாட்டு அறிவியல்
மதுக்கம்பாளையம் கரிவரதராஜபெருமாள் கோயில்
மதுக்கம்பாளையம் கரிவரதராஜபெருமாள் கோயில் தமிழ்நாட்டில் திருப்பூர் மாவட்டம், மதுக்கம்பாளையம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் கரிவரதராஜ பெருமாள், சீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. புரட்டாசி, மார்கழி, கார்த்திகை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருப்பூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுரிந்தர் வாசல்
சுரிந்தர் வாசல் (Surinder Vasal) ஓர் இந்திய மரபியல் நிபுணர் ஆவார். தாவர வளர்ப்பாளராக செயற்பட்ட இவர்  பயன்படுத்தக்கூடிய புரதத்தின் அதிக உள்ளடக்கம் கொண்ட மக்காச்சோள வகையை உருவாக்குவதில் ஈடுபட்டதற்காக நன்கு அறியப்பட்ட்டார். இந்தியாவின் பஞ்சாப் மாநிலத்தில் உள்ள அமிர்தசரசில் 12 ஏப்ரல் 1938 ஆம் ஆண்டு ஏப்ரல் மாதம் 12 ஆம் தேதியன்று பிறந்தார். மரபியல் மற்றும் தாவர வளர்ப்பில் முனைவர் பட்டம் பெற்றார்.
1970 ஆம் ஆண்டுகளில் புரதச் செறிவூட்டப்பட்ட மக்காச்சோளத்தை உருவாக்குவதற்காக உயிர் வேதியியலாளர் எவாஞ்சலினா வில்லேகாசுடன் இணைந்து சுரிந்தர் 35 ஆண்டுகள் பணியாற்றினார். குறைந்த ஊட்டச்சத்துள்ள சோளத்தில் புரதத்தைச் சேர்ப்பதன் மூலம் தரமான புரத மக்காச்சோளம் உருவாக்கப்பட்டது. இன்று சீனா, மெக்சிகோ, மத்திய அமெரிக்காவின் சில பகுதிகள் மற்றும் ஆப்பிரிக்காவில் பரவலாக பயன்பாட்டில் உள்ளது. ஊட்டச்சத்து குறைபாட்டைப் போக்குவதில் இதன் பங்கு காரணமாக அதிசய மக்காச்சோளம் என்றும் குறிப்பிடப்படுகிறது. மக்காச்சோளத்தின் ஊட்டச்சத்து மதிப்பை மேம்படுத்துவதோடு, அதன் உற்பத்தித்திறனும் அதிகரித்தது. மெக்சிகோவில் உள்ள பன்னாட்டு சர்வதேச மக்காச்சோளம் மற்றும் கோதுமை மேம்பாட்டு மையத்தில் தரமான புரத மக்காச்சோளத்தை மேம்படுத்தியதற்காக 2000 ஆம் ஆண்டில் உலக உணவுப் பரிசு இவர்களுக்கு கூட்டாக வழங்கப்பட்டது.
சுரிந்தர் வாசல் தேசிய வேளாண் அறிவியல் அகாதமியின் தேர்ந்தெடுக்கப்பட்ட உறுப்பினராக உள்ளார்.
வெளி இணைப்புகள்
பகுப்பு:1938 பிறப்புகள் பகுப்பு:வாழும் நபர்கள் பகுப்பு:இந்தியர்கள் பகுப்பு:இந்திய அறிவியலாளர்கள் பகுப்பு:பஞ்சாப் நபர்கள்
சோலுகும்பு மாவட்டம்
சோலுகும்பு மாவட்டம் (Solukhumbu District) (सोलुखुम्बु जिल्ला, செர்ப்பா:, தெற்காசியாவில் உள்ள நேபாள நாட்டின், கிழக்கு வளர்ச்சி பிராந்தியத்தில், மாநில எண் 1-இல், சாகர்மாதா மண்டலத்தில் அமைந்துள்ளது. சோலுகும்பி மாவட்டம், நேபாளத்தின் எழுபத்தி ஐந்து மாவட்டங்களில் ஒன்றாகும். சோலு மற்றும் கும்பு பகுதிகளை உள்ளடக்கியதே சோலுகும்பு மாவட்டாகும். இம்மாவட்டத்தின் நிர்வாகத் தலைமையிடம் சல்லேரி நகரம் ஆகும். சாகர்மாதா மண்டலத்தில் அமைந்த சோலுகும்பு மாவட்டத்தின் பரப்பளவு 3,312 சதுர கிலோ மீட்டர் ஆகும். இம்மாவட்டத்தின் மக்கள் தொகை, 2011-ஆம் ஆண்டின் மக்கள் தொகை கணக்கெடுப்பின் படி 1,05,886  ஆகும்.
உலகின் உயரமான எவரெஸ்ட் சிகரம், இம்மாவட்டத்தின் வடக்குப் பகுதியில் உள்ள சாகர்மாதா தேசியப் பூங்கா பகுதியில் அமைந்துள்ளது.
கிராதர்கள் என அழைக்கப்படும் உள்ளூர் இராய் மற்றும் செட்டிரி மலைவாழ் இன மக்கள் இமயமலையின் நடுவிலும், செர்ப்பா இன மக்கள் உயர்ந்த மலைப் பகுதிகளில் வாழ்கின்றனர். 1953-இல் எவரெஸ்ட் சிகரத்தில் முதன் முதலில் கால் பதித்த டென்சிங் நோர்கே, சோலுகும்பு மாவட்டத்தில் வளர்ந்தவர் ஆவார்.
சுற்றுலா
மலையேற்ற வீரர்களுக்கும், மலையேற்றப் பயிற்சி மேற்கொள்வதற்கு இம்மாவட்டம் சிறப்பிடம் வகிக்கிறது. இமயமலையில் 8,848 மீட்டர் உயரம் கொண்ட எவரெஸ்ட் கொடுமுடியை நேபாளம் வழியாக மலை ஏறும் வெளி நாட்டுச் மலையேற்ற வீரர்களுக்கு சோலுகும்பு மாவட்டம் புகலிடமாக உள்ளது. இம்மாவட்டத்தின் செர்ப்பா இன இளைஞர்கள் மலையேற்ற வீரர்களுக்கு துணையாகச் செல்கின்றனர். இம்மாவட்டத்தின் உலகப் பாரம்பரியக்களங்களில் ஒன்றாக ஏற்றுக் கொண்டுள்ளது.
புவியியல் மற்றும் தட்ப வெப்பம்
சோலுகும்பு மாவட்டம் இமயமலையில் 300 மீட்டர் உயரத்திலிருந்து 5,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம், மேல் வெப்ப மண்டலம், மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ்மலைத் தாழ்வாரத்திற்குரிய காலநிலை,  துருவப் பகுதிப் பாலைவன காலநிலை, வெண்பனி படர்ந்த பகுதிகள்  என  ஐந்து நிலைகளில் காணப்படுகிறது.
கிராம வளர்ச்சி மன்றங்கள்
சோலுகும்பு மாவட்டத்தின் உள்ளாட்சி நிர்வாகத்திற்காக தூத்குந்தா எனும் ஒரு நகராட்சி மன்றமும், முப்பத்தி ஐந்து கிராம வளர்ச்சி மன்றங்களும் செயல்படுகிறது.
சுருளிமலை சுருளிவேலப்பர் கோயில்
சுருளிவேலப்பர் கோயில் என்பது தேனி மாவட்டத்திலுள்ள சுருளிமலையில் அமைந்துள்ள கோயிலாகும். இதனை நெடுவேள்குன்றம் என்றும் அழைக்கின்றனர். இத்தலத்தின் மூலவரை வேலப்பர் என்று அழைக்கின்றனர். இங்குள்ள தீர்த்தமாக சுரபிதீர்த்தம் கருதப்படுகிறது. இது சுருளி அருவியாகும்.
இக்கோயிலின் அருகே விபூதி குகை, கைலாய குகை மற்றும் கன்னிமார் குகை போன்றவை உள்ளன. இந்தக் கோயிலின் விபூதி குகையில் ஈர மண் விபூதியாக மாறுகிறது என்பது வியப்பிற்குறிய செய்தியாகும்.
இக்கோயிலின் கருவறையில் முருகன், சிவன், திருமால், விநாயகர் ஆகியோர் உள்ளனர். இக்கருவறை குகையாகும்.
திரிபுரா சட்டமன்றத் தேர்தல், 2018
திரிபுரா சட்டமன்றத் தேர்தல், 2018 (Tripura Legislative Assembly election, 2018) 18 பிப்ரவரி 2018 அன்று மொத்தமுள்ள 60 சட்டமன்றத் தொகுதிகளில், 59 தொகுதிகளுக்கு மட்டும் தேர்தல் நடைபெற்றது. சாரிலம் தொகுதியில் இந்திய பொதுவுடமைக் கட்சி (மார்க்சிஸ்ட்) வேட்பாளர் 12 மார்ச் 2018 இறந்த காரணத்தினால் அத்தொகுதியின் தேர்தல் ஒத்தி வைக்கப்பட்டுள்ளது. வாக்கு எண்ணிக்கை 3 மார்ச் 2018 அன்று துவங்கியது.
சுருளிமலை சுருளிவேலப்பர் கோயில்
தலவரலாறு
இத்தலத்தின் மூலவரான சுருளிவேலப்பர் குழந்தையில்லாதவருக்கு இறுதிக் கடன்களை செய்தார். அதனால் இறுதி காலத்தில் குழந்தை இல்லாதவர்கள் மூலவர் சுருளிவேலப்பரை தங்கள் குழந்தையாக எண்ணுகின்றனர்.
திரிபுரா சட்டமன்றத் தேர்தல், 2018
இத்தேர்தலில் பாரதிய ஜனதா கட்சி அறுதிப் பெரும்பான்மையான தொகுதிகளில் வென்று, திரிபுரா மாநிலத்தில் முதன்முறையாக அரசு அமைக்க உள்ளது.
சுருளிமலை சுருளிவேலப்பர் கோயில்
தலசிறப்பு
அகத்தியருக்கு திருமணக் கோலத்தில் சிவபெருமான் காட்சியளித்த தலம்.
திரிபுரா சட்டமன்றத் தேர்தல், 2018
பின்னணி
திரிபுரா மாநிலச் சட்டப் பேரவையின் பதவிக் காலம் 6 மார்ச் 2018ல் முடிவடைகிறது. மாணிக் சர்க்கார் தலைமையிலான திரிபுரா இடதுசாரி முன்னணி  அரசு, திரிபுரா மாநிலத்தை 1998 முதல் ஆட்சி செய்கிறது.
சுருளிமலை சுருளிவேலப்பர் கோயில்
ஆதாரங்கள்
பகுப்பு:தேனி மாவட்டத்திலுள்ள இந்துக் கோயில்கள் பகுப்பு:தேனி மாவட்டத்திலுள்ள முருகன் கோயில்கள்
திரிபுரா சட்டமன்றத் தேர்தல், 2018
வாக்குப் பதிவில் மாற்றங்கள்
திரிபுரா தேர்தலில் முதன்முறையாக, வாக்காளர்கள் தாங்கள் யாருக்கு வாக்களித்தோம் என்பதை அறிந்து கொள்ளும் வகையில், மின் வாக்களிப்பு இயந்திரத்தில், வாக்காளர் சரிபார்க்கும் காகித தணிக்கை சோதனை கருவி அறிமுகப்படுத்தப்பட்டது.
18 பிப்ரவரி 2018 அன்று ஒரே கட்டமாக நடைபெற்றத் தேர்தலில், 89.8% வாக்குகள் பதிவானது.
போட்டியிட்ட அரசியல் கட்சிகள் மற்றும் சுயேட்சைகள்
திரிபுரா சட்டமன்றத்தின் 60 தொகுதிகளுக்கு 297 வேட்பாளர்கள் போட்டியிட்டனர்.
தேர்தல் முடிவுகள்
பாரதிய ஜனதா கட்சி தலைமையிலான ஐக்கிய முற்போக்குக் கூட்டணி அறுதிப் பெரும்பான்மையான தொகுதிகளில் வென்று திரிபுரா மாநிலத்தின் அடுத்த முதலமைச்சராக பிப்லப் குமார் தேவ் தேர்ந்தெடுக்கப்பட்டார்.
வெளி இணைப்புகள்
பகுப்பு:திரிபுராவில் அரசியல் * பகுப்பு:2018 தேர்தல்கள்
அஞ்சல் குறியீடு
thumb|250px|அஞ்சல் குறியீடு காட்டும் அவுஸ்திரேலியா அஞ்சலகம்.
அஞ்சல் குறியீடுகள் (பல நாடுகளில் பலவிதமாக, அஞ்சல் எண், அஞ்சலக சுட்டு எண். ஃசிப் எண் என,அறியப்படுகிறது) அஞ்சலை சரியாக பிரித்தெடுக்க அஞ்சலகத்திறகு உதவும்பொருட்டு முகவரியில் சேர்க்கப்படும் எண்களையும் எழுத்துக்களையும் குறிப்பனவாகும்.
1941 ஆம் ஆண்டு ஜெர்மனிதான் இத்தகைய அஞ்சல் குறியீட்டை அறிமுகப்படுத்திய முதல் நாடாகும். ஐக்கிய இராச்சியம் 1959இல் பின்பற்றியது; ஐக்கிய அமெரிக்க நாடுகள் 1963இல் இம்முறையைத் தழுவியது. பிப்ரவரி 2005 கணக்கின்படி, உலக அஞ்சல் ஒன்றியத்தில் இணைந்துள்ள 190 நாடுகளில் 117 நாடுகளில் அஞ்சல் குறியீடுகள் நடைமுறைப்படுத்தப்பட்டுள்ளன. இத்தகைய முறையை பின்பற்றாத நாடுகளுக்கு காட்டாக அயர்லாந்து மற்றும் பனாமா உள்ளன. சீனாவின் அங்கமாக இணைந்த ஹாங்காங்க் தனது நெடுங்கால அஞ்சல் அமைப்பையே பின்பற்றுகிறது; உள்ளூர் அஞ்சல்களுக்கு எந்த குறியீட்டையும் பாவிப்பதில்லை.சீனாவும் ஹாங்காங்கிற்கு எந்த குறியீட்டையும் வழங்கவில்லை.
பொதுவாக அஞ்சல் குறியீடுகள் ஓர் குறிப்பிட்ட நிலப்பரப்பிறகு வழங்கப்பட்டாலும், சிறப்பு காரணங்களுக்காக அரசு அலுவலகங்கள்,பெரிய வணிக நிறுவனங்கள் போன்ற கூடுதல் அஞ்சல் பெறும் தனி முகவரிகளுக்கோ நிறுவனங்களுக்கோ கொடுக்கப்படலாம். பிரெஞ்ச் செடெக்ஸ் முறை ஓர் காட்டு.
பயன்பாட்டு வழக்கங்கள்
அஞ்சல் சேவைகள் அவர்களுக்கென்று தனி வடிவமைப்பையும் அஞ்சல் குறியீடுகளை இடவேண்டிய முறைகளையும் சீர்படுத்துகின்றன. பெரும்பாலான ஆங்கிலம் பேசும் நாடுகளில் இக்குறியீடு முகவரியின் இறுதியில் இடப்படுகிறது. ஆனால் ஐரோப்பிய நாடுகளில் இது ஊர் அல்லது நகரின் பெயருக்கு முன்னால் இடப்படுகிறது.
தேசிய முன்னொட்டுகள்
ஐரோப்பாவின் நாடுகள் பலவற்றிலும் ஒரே 4 அல்லது 5 இலக்க எண்கள் பயன்படுத்துவதால் சிலசமையங்களில் உள்ளூர் மற்றும் வெளியூர் அஞ்சல்களைப் பிரித்தறிய என்று எளிதாக ஒரு நாட்டுக்கென ஒரு முன்னொட்டு பயன்படுத்தப் படுகின்றது. இது சில நேரங்களில் குழப்பத்தை உண்டாக்கலாம். பல ஆண்டுகளாக பன்னாட்டு ஊர்திகளின் உரிமத்தட்டு எண்கள், செருமனிக்கு (இடாய்ட்சுலாந்து என்பதால்)"D-" என்றும், பிரான்சிற்கு "F-" என்றும் பயன்படுத்தப்பட்டு வந்தன; ஆனால் உலக அஞ்சல் ஒன்றியம் இதனை ஏற்கவில்லை. 1994 முதல் ஐ.எசு.ஓ 3166-1 ஆல்பா-2 குறிகளை பயன்படுத்த பரிந்துரைக்கபட்டது, இருப்பினும் பரவலாக பின்பற்றப்படவில்லை.ஐரோப்பிய செந்தரப்படுத்தல் குழு ஐ.எசு.ஓ ஆல்பா 2 குறிகளை பயன்படுத்த பரிந்துள்ளது.
எண்ணும் எழுத்தும் கொண்ட அஞ்சல்குறிகள்
பல நாடுகளில் எண்களை மட்டுமே கொண்ட அஞ்சல்குறிகள் இருந்தாலும் சில எண்ணெழுத்து குறிகளை பயன்படுத்துகின்றன. ஐக்கிய இராச்சியத்திலும் நெதர்லாந்திலும் போலு இவை துல்லியமாக தெரு மற்றும் கட்டிடம் வரை காட்டுகின்றன. இது போல எண்ணெழுத்துக்களை பாவிக்கும் நாடுகள்:
அஞ்சல் மண்டலங்கள்
முன் கூறிய அஞ்சல்குறியீடுகளுக்கு முன்னரே பெரும் நகரங்கள் அஞ்சல் மண்டலங்களாக அல்லது அஞ்சல் மாவட்டங்களாக, 1இலிருந்து துவங்கி, எண்கள் கொடுக்கப்பட்டிருந்தன. புதிய அஞ்சல் குறியீடுகள் இந்த பழைய மண்டல எண்களை தங்களில் உள்ளடக்கிக் கொண்டன. காட்டு:இலண்டன் அஞ்சல் மாவட்டம் ஆனால் நியூசிலாந்து நாட்டில் ஆக்லாந்து, வெலிங்க்டன் மற்றும் கிரைஸ்ட்சர்ச் பகுதிகளில் முந்தைய அஞ்சல் எண்கள் பயன்படாது,புதிய அஞ்சல் குறியீடுகள் வழங்கப்பட்டுள்ளன.
அவுஸ்திரேலியா
அவுஸ்திரேலியா அஞ்சல்குறிகள் நான்கு எண்கள் கொண்டிருக்கும். அவை 1967 ஆண்டில் அப்போதைய அஞ்சல் துறையினால் அறிமுகப்படுத்தப்பட்டது. அவுஸ்திரேலிய அஞ்சலின் வரலாறு:
அஞ்சல்குறியீடுகள் புத்தகவடிவில் அஞ்சலகங்களில் கிடைக்கின்றன; தொலைபேசி வெள்ளை பக்கங்களிலும் இவற்றை காணலாம்.
அஞ்சல் அட்டைகளிலும் உறைகளிலும் கீழே வலது முனையில் இவற்றை இட வெண்சிவப்பு (ஆரஞ்ச்) வண்ணத்தில் நான்கு கட்டங்கள் வழமையாக இருக்கும்.
புரூணை
புருணையில் அஞ்சல்குறியீடுகள் எண்ணெழுத்துகளால் ஆனது. முதல் இரு எழுத்துக்களை அடுத்து நான்கு எண்கள் இருக்கும். அவற்றின் ஒழுங்கு YZ0000 என இருக்கும்; Y மாவட்டத்தையும் Z முகிம்மையும் முதல் இரு எண்கள் நகர்ப்பகுதி அல்லது கிராமம் மற்றும் கடைசி இரு எண்கள் அஞ்சலகத்தைக் குறிக்கும்.
கனடா
thumb|300px|கனடிய அஞ்சல்குறியீடுகள் கனடாவின் அஞ்சல்குறியீடு எழுத்தும் எண்ணும் கொண்ட ஆறு குறிகள் கொண்டதாகும். அவை X#X #X# என்ற ஒழுங்கில் அமைந்திருக்கும். இதில் X என்பது விலக்கப் பட்ட ஒருசில இலத்தீன் எழுத்துகளைத் தவிர மற்ற ஏதேனும் ஓர் இலத்தீன் எழுத்தைக் குறிக்கும்,# என்பது ஏதேனும் ஓர் ஓரிட எண்ணைக் குறிக்கும் (0-9). மூன்றாம் இடத்திற்கும் நான்காம் இடத்திற்கும் இடையே இடைவெளி விடவேண்டும். காட்டாக, கனடா அஞ்சலின் ஒட்டாவா தலைமையகத்திற்கு அஞ்சல் குறியீடு K1A 0B1.
இலத்தீன் எழுத்துகளில் D, F, I, O, Q, U ஆகிய ஆறு எழுத்துகாளும் அஞ்சல்குறியீடுகளில் பயன்படுத்துவதில்லை. அஞ்சல்களை தானியங்கியாக பிரிக்கும்போது இவை மற்ற எழுத்து/எண்ணுடன் குழப்பம் ஏற்படுத்த வாய்ப்புள்ளதால் அவை தவிர்க்கப்படுகின்றன.
வெர்டே முனை
இங்கு அஞ்சல்குறிகள் நான்கு எண்களைக்கொண்டிருக்கும். முதல் எண் எந்த தீவு எனக்குறிக்கும்.
சீனா
மக்கள் சீனக் குடியரசு ஆறு எண்களைக் கொண்ட அஞ்சல் குறியீட்டினை பின்பற்றுகிறது. முதல் இரு எண்கள் மாநிலத்தை அல்லது மாநிலத்திற்கிணையான நகராட்சியை அல்லது தன்னாட்சிபெற்ற ஆட்சிப்பகுதியை குறிக்கும். மூன்றாம் எண் அஞ்சல் வலயத்தையும் நான்காவது பிரிபெக்ட்சர் அல்லது அதற்கிணையான நகரையும் குறிக்கும். கடைசி இரு எண்கள் வழங்கும் அஞ்சலகத்தைக் குறிக்கும். ஹாங்காங்க் மற்றும் மகௌ தங்களுக்கான தனியான அஞ்சல் முறைகளைக் கொண்டுள்ளன.
பார்க்க:சீனக் குடியரசு (தாய்வான்) தனக்கென தனி அஞ்சல் குறியீடுகளைக் கொண்டுள்ளது
சீனக் குடியரசு (தாய்வான்)
சீனக் குடியரசு மூன்று + இரண்டு எண்கள் கொண்ட அஞ்சல் குறியீடுகளை பயன்படுத்துகிறது. கிராமப்புறங்கள், கௌன்டி ஆளும் நகரங்கள்,மாவட்டங்களுக்கு 368 மூன்று எண் குறியீடுகளை வழங்கியுள்ளது. சின்சூ நகரம் மற்றும் சியாயி நகரம் இவற்றிறகு 300 மற்றும் 600 என மேல்பிரிவுகள் இல்லாது குறியீடுகள் வழங்கப்பட்டுள்ளன. தவிர சப்பான் ஆட்சிகீழுள்ள,சீக் குடியரசு தனதாக்க் கோரும், பரேட்ஸ் தீவுகள், ஸ்ப்ராட்லி தீவுகள் மற்றும் தியாயுதி தீவுகளுக்கும் குறியீடுகள் வழங்கப்பட்டுள்ளன. முழு ஐந்து எண்களை வேண்டியிருந்தாலும் கடைசி இரு எண்கள் இல்லாவிடினும் ஏற்றுக்கொள்ளப்படுகிறது.
குரோசியா
குரோசியக் குடியரசில் ஐந்து எண்கள் கொண்ட அஞ்சல் குறிகள் பயன்படுத்தப்படுகின்றன. குரோசியா - அஞ்சல் எண் தேட
சைப்பிரஸ்
1 அக்டோபர் 1994 முதல் நான்கு எண்கள் கொண்ட அஞ்சல் குறியீடுகள் சைப்பிரஸில் அறிமுகப் படுத்தப்பட்டன. அந்நாட்டின் ஆறு ஆட்சி மாவட்டங்கள் ஒவ்வொன்றிற்கும் ஒரு எண்தொகுதி வழங்கப்பட்டுள்ளது.சிறிய நிலப்பரப்புகளான தெருக்கள்,ஊரக கம்யூன்கள் மற்றும் கிராமங்களுக்கு நான்கு எண்கள் வழங்கப்பட்டுள்ளன. சில எண்கள் அரசு பாவனைக்காக ஒதுக்கப்பட்டுள்ளன.
<li>நிகோசியா மாவட்டம்: 1000 - 2999</li> <li>லிமாசோல் மாவட்டம்: 3000 - 4999</li> <li>பாமகுஸ்டா மாவட்டம்: 5000 - 5999</li> <li>லார்நாகா மாவட்டம்: 6000 - 7999</li> <li>பபோஸ்மாவட்டம்: 8000 - 8999</li> <li>கைரேனியா மாவட்டம்: 9000 - 9999</li>
1974 துருக்கி ஆட்கிரமிப்பின் பின்னர் கிரேக்க சைப்பிரஸில் மட்டுமே அஞ்சல்குறியீடுகள் பயனாகிறது. வடக்கு சைப்பிரஸிற்கு அனுப்பப்படும் அஞ்சல்கள் தென்துருக்கியின் மெர்சின் வழியே மெர்சின் 10,துருக்கி வழியே என முகவரியிடப்பட வேண்டும்.
மற்றொரு விலக்காக பிரித்தானிய இரு அரசுப்பகுதிகள் சைப்பிரஸ் குடியரசின் கீழில்லாவிடினும் அப்பகுதியில் உள்ள கிராமங்கள் சைப்பிரஸ் அஞ்சல்குறிகளையே பாவிக்கின்றன. பிரித்தானிய இராணுவ அமைப்புகளும் அலுவலர்களும் பிரித்தானிய இராணுவ அஞ்சலகம் எண்களை (BFPO 57 for Akrotiri and BFPO 58 for Dhekelia) பாவிக்கின்றனர்.
செக் குடியரசு
1 - செக் குடியரசின் தலைநகர்,பிராக் (இரண்டாவது எண் மாவட்டத்தைக் குறிக்கிறது).
2 - மத்திய பொகிமியா எண்கள் 200 00 - 249 99 அஞ்சல்துறை பயன்பாட்டிற்கு ஒதுக்கப்பட்டுள்ளது,எந்த மண்டலத்திற்கும் வழங்கப்படுவதில்லை. பிராக்கின் மத்திய வினியோக அஞ்சலகம் 225 00 எண்ணைப் பயன்படுத்துகிறது.
3 - மேற்கு மற்றும் தென் பொகிமீயா
4 - வடக்கு பொகிமியா
5 - கிழக்குபொகிமியா
6 - தென் மொரோவியா
8,9,0 சுலோவிகாவிற்கு ஒதுக்கப்பட்டுள்ளன.
கூடுதல் அஞ்சல்கள் உள்ள நிறுவனங்கள் தனி அஞ்சல் குறியீடு பெற முடியும்.
முகவரி எழுதும்போது ஊர்பெயரின் முன்னால் அஞ்சல்குறியீடு இடப்பட வேண்டும். காட்டாக: நா பிரிகோபெ28
115 03 பிராகா 1
டென்மார்க்
டென்மார்க்கில் நான்கு எண்கள் கொண்ட அஞ்சல் குறியீடுகள் பயன்படுத்தப்படுகின்றன. தவிர ஐந்து சிறப்பு மூன்று எண் குறியீடுகளும் உள்ளன. கூட்டாட்சி பகுதிகளான கிரீன்லாந்து மற்றும் பாரோ தீவுகள் முறையே 4- மற்றும் 3-எண் குறியீடுகளைக் கொண்டுள்ளன.
புதிய கட்டுப்பாடுகளின்படி அஞ்சல்குறியீட்டுடன் நாட்டு குறிDK சேர்க்கப்பட வேண்டும்; ஆனால் பெரும்பாலும் இது கடைபிடிக்கப்படுவதில்லை. நகரின் பெயரின் முன்னால் அஞ்சல் குறியீடு எண் இடப்படவேண்டும்.
சில எடுத்துக்காட்டுகள்:
1000 København C (கோபன்ஃகேகன் நகரம்)
DK-9000 Aalborg
பின்லாந்து
பின்லாந்து 1971 முதலே ஐந்து எண்கள் கொண்ட அஞ்சல்குறியீடுகளை பயன்படுத்தி வருகிறது.முதல் இரு எண்கள் நகராட்சியை அல்லது ஐந்தைவிடக் குறைவான ஊராட்சி தொகுதிகளைக் குறிக்கிறது.எண் 1இல் முடியும் குறியீடுகள் அஞ்சல்பெட்டியைக் குறிக்கின்றன. கூடுதல் அஞ்சல் பெறும் பெரும் நிறுவனங்கள் தனி குறியீட்டெண்ணைக் கொண்டுள்ளன.புகழ்பெற்ற கிறிஸ்துமஸ் தந்தை வாழுவதாகக் கூறப்படும் கோர்வதுன்துரி தனி அஞ்சல் குறியீடான 99999 எண்ணைப் பெறுகிறது.
நந்திமங்கை
அமைவிடம்
நந்திமங்கை, தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் 13 கிமீ நெடுஞ்சாலைக்குக் கிழக்காக 1 கிமீ தொலைவில் உள்ளது.
எபாடோடாக்சின்
எபாடோடாக்சின் (Hepatotoxin) கல்லீரலை சேதப்படுத்தும் ஒரு நச்சு வேதிப்பொருளாகும். உட்கொள்ளும் மருந்துகளின் பக்க விளைவுகளாலும், இயற்கையில் நீலப்-பச்சை பாசிகளால் உருவாக்கப்படும் மைக்ரோசிசுட்டின்களாகவும் அல்லது ஆய்வகச் சூழல்களிலும் இந்நச்சு காணப்படுகிறது.
அஞ்சல் குறியீடு
பிரான்ஸ்
பிரான்ஸ் ஐந்து எண்கள் கொண்ட அஞ்சல் குறியீட்டை கடைபிடிக்கிறது. முதல் இரு எண்கள் நகரம் அமைந்துள்ள டிபார்மென்டை குறிக்கிறது. பிரெஞ்சுப் புரட்சியின்போது அகரவரிசையில் கொடுக்கப்பட்ட இந்த டிபார்ட்மென்ட் எண்கள், பின்னர் டிபார்ட்மென்ட்கள் பிரிக்கப்பட்டதாலும் பெயர்கள் மாற்றப்பட்டதாலும், தற்போது அகரவரிசையில் இல்லை. இந்த எண்முறை பிரெஞ்ச் நாட்டின் அயல் ஆட்சிப்பகுதிகளுக்கும் விரிவாக்கப்பட்டது. இறுதி மூன்று எண்கள் அனுப்பப்படவேண்டிய இடத்தினை துல்லியமாக குறிக்கின்றன.
ஜெர்மனி
ஜெர்மனியில்ஜூலை 25, 1941 இரு எண்கள் கொண்ட குறியீடு அஞ்சல்பொதிகளுக்காக அறிமுகப்படுத்தப்பட்டு பின்னர் அஞ்சல்களுக்கும் விரிவாக்கப்பட்டது. 1962 ஆம் ஆண்டு இது நான்கு எண்கள் கொண்ட குறிநீடுகளுக்கு மாற்றப்பட்டது. மூன்று ஆண்டுகளுக்குப்பிறகு ஜெர்மானிய சனநாயக குடியரசு தனது நான்கு எண் முறையை அறிமுகம் செய்தது.
எபாடோடாக்சின்
நச்சின் அளவு, நுழைவு புள்ளி மற்றும் விநியோக வேகம் மற்றும் நபரின் ஆரோக்கியத்தைப் பொறுத்து எபாடோடாக்சின்களின் விளைவுகள் அமைகின்றன.
நந்திமங்கை
சப்தஸ்தானம்
திருச்சக்கராப்பள்ளி சப்தஸ்தானங்களுள் ஒன்றான திருப்புள்ளமங்கை சோழர் கல்வெட்டில் இவ்வூர் நடுவிற்சேரி எனக் குறிப்பிடப்பட்டுள்ளது. சக்கராப்பள்ளி சப்தஸ்தானத்தில் இவ்வூரிலுள்ள கோயில் நான்காம் இடத்தைப் பெறுகிறது.
அஞ்சல் குறியீடு
கிரீஸ்
இங்குள்ள அஞ்சல் குறியீடுகள் ஐந்து எண்கள் கொண்டதாகும். 1983 வரை ஏதென்ஸ் மற்றும் பிற நகரங்களில் மூன்று எண்கள் கொண்ட அமைப்புகள் இருந்தன.
எபாடோடாக்சின்
மேற்கோள்கள்
பகுப்பு:நச்சியல் பகுப்பு:நச்சுயிரியல்
நந்திமங்கை
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
அஞ்சல் குறியீடு
ஹங்கேரி
புடாபெஸ்ட் அஞ்சல்குறியின் படிவம் 1XYZ, X மற்றும் Y மாவட்ட எண்கள் (01 - 23), கடைசி எண் குறிப்பிட்ட அஞ்சலகம். அஞ்சல்பெட்டிகளுக்கான குறியீடுகள் வேறு அமைப்பை கையாளுகின்றன. பிற சிறப்புகள்:
ஹங்கேரியின் அஞ்சல்குறியீடுகளுக்கு: ஹங்கேரியின் அஞ்சல் சேவை
இந்தியா
இந்தியாவின் அஞ்சல் எண்கள், அஞ்சலக சுட்டு எண் அல்லது அஞ்சல் குறியீடு எண் (PIN) என வழங்கப்படும். இது ஆறு எண்களைக் கொண்டிருக்கும்.
உ.தா: கோவை விமான நிலையத்தின் அஞ்சல் குறியீடு எண், 641014 ஆகும்.
இவற்றையும் காணவும்
பகுப்பு:அஞ்சல் குறியீடுகள்
இசுலாமிய மெய்ஞ்ஞான இலக்கியம்
இசுலாமிய மெய்ஞ்ஞானம் அரபு மொழியில், தஸவ்வுப் எனப்படுகிறது. உள்ளத்தைத் தூய்மைப்படுத்தி,மாசற்ற உயர் பண்புகளை வளர்த்து,அகத்தையும் புறத்தையும் பக்குவப்படுத்தும் வழிகளைக் கூறுவது இவ்வகை இலக்கியங்கள்.
இசுலாமியச் சித்தர்கள்
இசுலாமிய மெய்ஞ்ஞானப் பாடல்களைத் தமிழில் தந்தவர்கள் தக்கலை பீர் முகம்மது அப்பா, குணங்குடி மஸ்தான் சாகிபு, கோட்டாறு ஞானியர் சாகிபு முதலானவர்கள். இவர்கள், இசுலாமியச் சித்தர்கள் என்று அழைக்கப்படுகின்றனர்.
மெய்ஞ்ஞான நூல்கள்
இசுலாமிய மெய்ஞ்ஞானிகளின் சுடர் விளக்காகத் திகழ்ந்தவர் பீர் முகம்மது. இவரின், திருநெறி நீதம் எனும் இலக்கியம் புகழ்பெற்றதாகும். இவர் படைத்த, ஞானரத்தினக் குறவஞ்சி எனும் நூல் பதினெண் சித்தர்கள் தொகுப்பில் உள்ளது. இவரைக், கனி என்பவர், தமிழ்நாட்டு மௌலானா ரூபி என்று புகழ்ந்துள்ளார். ஞானியார் சாகிபுவின், திருமெய்ஞ்ஞானத் திரட்டு எனும் நூல் மெய்ஞ்ஞானக் கருவூலமாகும். முகம்மது மதினா சாகிபின், வேதாந்த ரத்தினம், சாகுல் ஹமீதின்,ஞான வேதாந்தம் முதலின குறிப்பிடத்தக்க மெய்ஞ்ஞான நூல்களாகும்.
உசாத்துணை
1) மு.அப்துல் கறீம்," இஸ்லாமும் தமிழும்"- கழக வெளியீடு 1982. 2) மு.முகம்மது உவைஸ், மு.அஜ்மல்கான்," இஸ்லாமிய தமிழ் இலக்கிய வரலாறு "-தொகுதி-1.
பகுப்பு:இசுலாமிய மெய்யியல் பகுப்பு:இசுலாமியத் தமிழ் இலக்கியம்
கோத்தா கெமுனிங்
கோத்தா கெமுனிங், (மலாய்: Kota Kemuning; ஆங்கிலம்: Kota Kemuning; சீனம்: 哥打哥文宁); என்பது மலேசியா, சிலாங்கூர் மாநிலத்தில், கிள்ளான் மாவட்டத்தில், சா ஆலாம் மாநகருக்கு தெற்கே உள்ள ஒரு நகரம் ஆகும். இதன் கிழக்கில் கிள்ளான் ஆறு செல்கிறது.
இந்த நகரம் கோலாலம்பூர் நகர மையத்தில் இருந்து தென்மேற்கே 25 கி.மீ.; சா ஆலாம் நகரில் இருந்து 2.5 கி.மீ.; தொலைவில் உள்ளது. 1994-இல் இந்த நகரம் சா ஆலாம் மாநகராட்சிக்கு (Shah Alam City Council) மாற்றப்படும் வரையில் கிள்ளான் நகராட்சி (Klang Municipal Council) அதிகாரத்திற்குள் இருந்தது.
பொது
டிஆர்பி-ஐகோம் நிறுவனம் (DRB-HICOM) மற்றும் கமுடா நிறுவனம் (Gamuda Berhad) ஆகியவற்றின் கூட்டு நிறுவனமான ஐகோம்-கமுடா மேம்பாட்டு நிறுவனத்தால் (Hicom-Gamuda Development Sdn Bhd), இந்த கோத்தா கெமுனிங் நகரம் உருவாக்கப்பட்டது.
இந்த நகரமானது 1994-ஆம் ஆண்டில் ஐகோம்-கமுடா நிறுவனத்தின் (Hicom-Gamuda) வீடு மனை கட்டுமானத்தில் முதல் முயற்சியாகும். நல்ல இணக்கமான வாழ்க்கைச் சூழலில் அமையப் பெற்றுள்ள கோத்தா கெமுனிங் நகரம், கிள்ளான் பள்ளத்தாக்கின் (Klang Valley) சிறந்த குடியிருப்புகளில் ஒன்றாகப் புகழப் படுகிறது.
போக்குவரத்து
கோத்தா கெமுனிங் நகரம், பல்வேறு முக்கிய நெடுஞ்சாலைகள் மற்றும் விரைவுச்சாலைகள் வழியாக அணுகக் கூடியது. அதாவது கேசாசு (KESAS Shah Alam Expressway) 506; வடக்கு-தெற்கு விரைவுச்சாலை மத்திய இணைப்பு (ELITE North–South Expressway Central Link)  புதிய அதிவேக நெடுஞ்சாலையான கெமுனிங்–சா ஆலாம் நெடுஞ்சாலை (LKSA Kemuning–Shah Alam Highway)  ஆகியவை கோத்தா கெமுனிங் நகரத்தை இணைக்கின்றன.
புத்ரா அயிட்சு இலகு தொடருந்து நிலையம்
புத்ரா அயிட்சு இலகு தொடருந்து நிலையம் (LRT Putra Heights) கோத்தா கெமுனிங்கிற்கு மிக அருகில் உள்ள இரயில் நிலையம். ஆனால் தற்போது அது இல்லை. இரண்டு நகரங்களும் கிள்ளான் ஆற்றினால் பிரிக்கப்பட்டு உள்ளது.
சா ஆலாம் தொடருந்து நிலையம்
சா ஆலாம் தொடருந்து நிலையம் (KTM Shah Alam) மிக அருகில் இருப்பதால் நேரடி அணுகல் உள்ளது. ஆகவே இன்னும் வசதியாக இருக்கும். இந்த சா ஆலாம் தொடருந்து நிலையம்; சிலாங்கூர் திறன் பேருந்து SA06 (Smart Selangor Bus) சேவையுடன் கோத்தா கெமுனிங்கை இணைக்கிறது.
வெளி இணைப்புகள்
பகுப்பு:சிலாங்கூர் பகுப்பு:மலேசிய நகரங்கள் பகுப்பு:சிலாங்கூர் நகரங்கள்
தொழில்சார் கழகம்
தொழில்சார் கழகம் (Professional association) அல்லது தொழில்சார் அமைப்பு என்பது, ஒரு குறிப்பிட்ட தொழிலை முன்னேற்றுவதற்கும், அத்தொழிலில் ஈடுபட்டிருப்போரின் நலன்களையும், பொதுமக்கள் நலன்களையும் பேணுவதற்குமாக இலாப நோக்கற்ற முறையில் உருவாக்கப்படும் ஒரு அமைப்பு ஆகும்.
தொழில்சார் கழகங்களின் பங்கு
தொழில்சார் கழகங்கள் என்பன, "ஒரு குறிப்பிட்ட தொழில் முறையாகச் செய்யப்படுவதை மேற்பார்வை செய்வதற்கும், அதனைக் கட்டுப்படுத்துவதற்குமான அதிகாரம் அளிக்கப்பட்ட, அத்தொழிலைச் சார்ந்த ஒரு குழுவினர்" எனவும், "இத்தொழில் தொடர்பில் மக்களின் நலன்களைக் காப்பதற்கு நடவடிக்கை எடுப்போர்" எனவும், "அத் தொழில் புரிவேரின் நலன்கள் தொடர்பில் சார்பாளர்களாகத் தொழிற்படும் ஒரு குழு" எனவும் இவற்றின் பங்கு பல்வேறு விதமாக நோக்கப்படுகின்றது. அத்துடன், ஒரு தொழிலைக் கட்டுப்படுத்தும் அதிகாரம் கொண்ட அமைப்பு என்ற வகையில், அதன் சலுகைகள் கொண்ட வலுவான நிலையைப் பேணிக்கொள்வதையும் அது நோக்கமாகக் கொண்டிருக்கும்."
இத்தகைய கழகங்கள், தமது உறுப்பினர்களுக்கான நெறிமுறைகளை விதிப்பதன் மூலமும், அத்தொழில்சார் கல்விப் பயிற்சிகளுக்கான தரத்தைப் பேணுவதன் மூலமும் பொதுமக்களின் நலன்களைப் பாதுகாக்கும் நடவடிக்கைகளை எடுக்கின்றன. எனினும் பல வேளைகளில் இக் கழகங்களின் உறுப்பினர்களுக்குப் பணம் கொடுத்துச் சேவைக்கு அமர்த்தும் வாடிக்கையாளர்களின் நலன்களும் பொதுநலன்களும் முரண்படுகின்றபோது, தொழில்சார் கழகங்கள் தமது வாடிக்கையாளர்களின் நலனைக் காக்கவே முற்படுவதாகக் குற்றச்சாட்டுகளும் உள்ளன. இவ்வாறு நோக்கங்கள் முரண்படுவது தொடர்பில் பொதுவாகத் தொழில்சார் கழகங்கள் சமநிலையைப் பேணுவதற்குப் பெரும் முயற்சி எடுக்கின்றன. உறுப்பினர்களின் நலன்கள் என்று வரும்போது சில தொழில் கழகங்கள், தொழிலாளர் சங்கங்களைப் (labor union) போல் நடந்து கொள்வதான குற்றச் சாட்டுகளும் உண்டு.
செயற்பாடுகள்
பல தொழில்சார் கழகங்கள், அத் தொழிலுக்கான கல்வித் திட்டங்களை உருவாக்குவதிலும், அவற்றை மேற்பார்வை செய்வதிலும், தொழில் திறமைகளை வளர்த்தெடுப்பதிலும் ஈடுபடுகின்றன. அதனால், பல தொழில்சார் கழகங்கள், அத்தொழில் புரிவோர் தேவையான தகைமைகளைக் கொண்டுள்ளார்கள் என உறுதிப்படுத்துவதற்காகச் சான்றளிக்கும் நடைமுறைகளையும் வகுத்துள்ளன. சில கழகங்களைப் பொறுத்தவரை அக் கழகங்களில் ஒருவரை உறுப்பினராக ஏற்றுக்கொள்வதும், சான்றளிப்பதும் ஒன்றே. ஆனால், வேறு சில கழகங்கள் இவற்றை வேறு வேறான நடவடிக்கைகளாகக் கொள்கின்றன. அத்துடன், சில தொழில்துறைகளைப் பொறுத்தவரை, தொழில்சார் கழகங்களில் உறுப்புரிமை பெறுவது அத் தொழிலைப் புரிவதற்கான அனுமதியாகவும் அமைகின்றது. ஆனால் வேறு சில துறைகளில் இத்தகைய தொழில் புரிவதற்கான அனுமதி வழங்கும் அதிகாரம் தனியான அமைப்புக்களிடம் உள்ளன.
குறிப்புகள்
பகுப்பு:தொழில்சார் கழகங்கள்
தொழில்சார் நெறிமுறை
தொழில்சார் நெறிமுறை (Professional ethics) என்பது, தொழில்சார் வல்லுனர்கள் கொண்டுள்ள சிறப்பு அறிவு காரணமாக எழுகின்ற ஒழுக்கம் சார்ந்த விடயங்கள், பொதுமக்களுக்குச் சேவைகளை வழங்கும்போது அந்த அறிவைப் பயன்படுத்துவதை எவ்வாறு கட்டுப்படுத்துவது போன்றவை தொடர்பானது.
தொழில் வல்லுனர்கள், அவர்கள் பெற்றுள்ள சிறப்பு அறிவு காரணமாக ஒரு பொது மகனுக்கு இருப்பதைவிடவும் மேலதிகமான சில நெறிமுறைகள் சார்ந்த கடமைகளைக் கொண்டுள்ளார்கள். ஏனெனில், தொழில்சார் வல்லுனர்கள் அவர்கள் துறைசார்ந்த விடயங்களில் தாம் கற்றுக்கொண்டவற்றின் அடிப்படையில் முடிவுகளை எடுக்கும் நிலையில் உள்ளவர்கள். பொதுமக்கள் அவ்வாறான பயிற்சியைப் பெற்றிராததால் அவர்களால் அவ்வாறான முடிவை எடுக்க முடியாது. எடுத்துக்காட்டாக உரிய பயிற்சி பெற்றிராத ஒருவர் விபத்தில் காயமடைந்த ஒருவருக்கு உதவாமல் பார்த்துக்கொண்டிருந்தார் என்று அவர்மீது குற்றம் சுமத்த முடியாது. ஆனால் இதையே முழுப் பயிற்சிபெற்ற மருத்துவர் ஒருவர் செய்தால் அவர் தனது கடமையில் இருந்து தவறியதாகக் கருதப்படும்.
இத்தகைய மேலதிகமான அறிவு தொழில்சார் வல்லுனர்களுக்கு அதிகாரத்தையும், பலத்தையும் கூடக் கொடுக்கிறது. தொழில்சார் வல்லுனர்களால் வழங்கப்படும் சேவைகள் தமக்கு நன்மை பயக்கும் என்னும் எண்ணத்தினாலேயே வாடிக்கையாளர்கள் வல்லுனர்கள் மீது நம்பிக்கை வைக்கிறார்கள். ஆனாலும், தமக்கு உள்ள அதிகாரத்தைப் பயன்படுத்தி வல்லுனர்கள், வாடிக்கையாளர்களை ஏமாற்றுவதும் உண்டு.
பகுப்பு:தொழிலொழுக்கம்
இந்தித் திணிப்பு எதிர்ப்புப் போராட்டம்
இந்தித் திணிப்பு எதிர்ப்புப் போராட்டம் (Anti-Hindi imposition agitation) என்பது இந்தி மொழியை, இந்தியாவின் ஒரே அலுவல் மொழியாக்கும் மற்றும் இந்தி மொழி பேசாத மாநிலங்களின் கல்விப் பாடத்திட்டங்களில் இந்தியைக் கட்டாய பாடமாக்கும் இந்திய அரசின் முயற்சிக்கு எதிராகத் தமிழக மக்களால், பெரும்பாலும் சனநாயக, அற வழிகளில் நடத்தப்பட்ட போராட்டமாகும்.
1937ஆம் ஆண்டு முதல் முறையாக இந்தித் திணிப்பு எதிர்ப்புப் போராட்டம் நடத்தப்பட்டது. அப்போது சென்னை மாகாணத்தில் முதல் முறையாக வெற்றி பெற்ற காங்கிரசுக் கட்சியின் சக்கரவர்த்தி இராஜகோபாலாச்சாரி தலைமையில் அமைந்த அரசு, பள்ளிகளில் இந்தி படிப்பதைக் கட்டாயமாக்கியது. அதை எதிர்த்து, எதிர்க்கட்சியாக விளங்கிய நீதிக்கட்சியும் பெரியார் ஈ. வெ. இராமசாமியும் மூன்று ஆண்டுகள் உண்ணாநோன்பு, மாநாடுகள், பேரணிகள் மற்றும் மறியல் போராட்டங்கள் நடத்தினர். அரசின் காவல் நடவடிக்கைகளில் இரண்டு போராட்டக்காரர்கள் இறந்தனர்; பெண்கள், சிறுவர்கள் உட்பட 1,198 பேர் கைது செய்யப்பட்டனர். காங்கிரசு அரசு 1939ஆம் ஆண்டு பதவி விலகியதை ஒட்டி சென்னை மாகாண பிரித்தானிய ஆளுநர் 'எர்ஸ்கின் பிரபு' பிப்ரவரி 1940ஆம் ஆண்டில் இந்தக் கட்டாய இந்திக் கல்வியை விலக்கினார்.
பிரித்தானியாவிலிருந்து இந்தியா விடுதலை பெற்ற பிறகு அரசியலமைப்பு சட்டமன்றத்தில் புதிய இந்தியக் குடியரசில் நிலவ வேண்டிய அலுவல் மொழி குறித்து நீண்ட விவாதம் நடந்தது. பற்பல உரையாடல்களுக்குப் பின்னர் தேவநாகரி எழுத்துருவில் அமைந்த இந்தி அரசுப்பணி மொழியாகத் தேர்ந்தெடுக்கப்பட்டது. மேலும் அடுத்த 15 ஆண்டுகளுக்கு ஆங்கிலம் இணை அலுவல் மொழியாக விளங்கும் என்றும் அதன் பின்னர் இந்தி மொழி மட்டுமே அரசுப்பணிகளில் பயன்படுத்தப்படும் என்றும் ஏற்றுக்கொள்ளப்பட்டது. புதிய இந்திய அரசியலமைப்பு சனவரி 26, 1950 அன்று நடப்பிற்கு வந்தது. ஆகவே அரசியலமைப்பில் ஏற்றுக் கொண்டபடி 1965ஆம் ஆண்டிலிருந்து இந்தி மட்டுமே அரசுப் பணிமொழியாக விளங்க அரசு மேற்கோண்ட முயற்சிகள் இந்தி பேசாத மாநிலங்களில் எதிர்ப்பலைகளை உண்டாக்கின. தமிழகத்தில் திராவிட முன்னேற்றக் கழகம் இந்த எதிர்ப்பில் முன்னணியில் இருந்தது. இந்தக் கவலைகளை நீக்கும் விதமாக அப்போதைய இந்தியப் பிரதமர் ஜவஹர்லால் நேரு 1963ஆம் ஆண்டில் கொண்டு வந்த அரசுப்பணிமொழி சட்டத்தில் 1965ஆம் ஆண்டிற்குப் பிறகும் ஆங்கிலம் அரசுமொழியாக விளங்க வழி செய்தார். ஆயினும் அச்சட்டத்தின் உள்ளடக்கம் தி.மு.க விற்கு ஏற்புடையதாக இருக்கவில்லை. அவரது வாய்மொழி வாக்குறுதிகள் பிந்தைய அரசுகளால் ஏற்கப்படாமல் போகலாம் என்ற அச்சத்தினை வெளியிட்டனர்.
26 சனவரி,1965 நாள் நெருங்கிவந்த காலத்தில் தமிழகத்தில் இந்தித் திணிப்பு எதிர்ப்புப் போராட்டம் வலுக்கத் துவங்கியது. அவ்வாண்டு குடியரசு நாளைக் கருப்பு தினமாகக் கொண்டாட தி. மு. க அழைப்பு விடுத்திருந்தது. போராட்டத்தில் கல்லூரி மாணவர்கள் பெரிதும் ஈடுபட்டனர். மதுரையில் 25 சனவரியன்று அவர்களுக்கும் காங்கிரசு கட்சியினர் சிலருக்கும் இடையே எழுந்த கைகலப்பு பெரும் கலவரமாக வெடித்தது. மாநிலத்தின் பிற பகுதிகளுக்கும் பரவிய இக்கலவரம் காவலர்களால் அடக்க முடியாத அளவில் அடுத்த இரண்டு மாதங்கள் தொடர்ந்து நடந்தது. பரந்த அளவில் வன்முறை, தீவைப்பு எனப் போராட்டக்காரர்களும் தடியடி, துப்பாக்கிச்சூடு என மாநிலக் காவல் துறையினரும் மோதினர். இக்கலவரங்களில் இரு காவல்துறையினர் உட்பட 70 பேர்கள் (அதிகாரப்பூர்வமாக) இறந்தனர். நிலைமையைக் கட்டுக்குள் கொண்டுவர அப்போதைய இந்தியப் பிரதமர் லால் பகதூர் சாஸ்திரி, இந்தி பேசாத மாநிலங்கள் விரும்பும் வரை ஆங்கிலமும் அரசுப்பணிகளில் இணைமொழியாக இருக்கும் என்ற உறுதிமொழி அளித்தார். இந்த உறுதிமொழியை அடுத்து மாணவர் போராட்டம் ஓய்ந்தது.
1965ஆம் ஆண்டு இந்தித் திணிப்பு எதிர்ப்புப் போராட்டம் மாநில அரசுகளின் அரசியல் மாற்றங்களுக்கு வித்திட்டது. 1967ஆம் ஆண்டு நடந்த பொதுத்தேர்தலிலும் சட்டப்பேரவைத் தேர்தலிலும் தி.மு.க பெரும் வெற்றி கண்டது. இந்தத் தோல்விக்குப் பிறகு மாநிலத்தில் மீண்டும் காங்கிரசால் ஆட்சியைக் கைப்பற்ற இயலவில்லை. 1967ஆம் ஆண்டு அமைந்த இந்திரா காந்தி தலைமையிலான இந்திய அரசு, அரசுப் பணிமொழிச் சட்டத்தில் என்றென்றும் ஆங்கிலம், இந்தி ஆகிய இரு மொழிகளும் அரசுமொழிகளாக விளங்கும் வகையில் திருத்தம் கொண்டுவந்தது.
பின்னணி
இந்தியக் குடியரசில் பல்லாயிரக்கணக்கான மொழிகள் பேசப்படுகின்றன. 2001ஆம் ஆண்டு மக்கள்தொகை கணக்கெடுப்பின்படி 1,635 தாய்மொழிகளும் 10,000 பேருக்கும் கூடுதலான பேசுபவர்களைக் கொண்ட 122 மொழிகளும் உள்ளதாக அறியப்பட்டது. பிரித்தானிய ஆட்சியின்போது ஆங்கிலம் மட்டுமே அரசுமொழியாக விளங்கி வந்தது. இந்திய விடுதலை இயக்கத்தினர் இருபதாம் நூற்றாண்டின் துவக்க ஆண்டுகளிலேயே இந்தியாவின் பல்வேறு மொழியினரையும் பிரித்தானியருக்கு எதிராக ஒன்றிணைக்க, உள்நாட்டு மொழி ஒன்றினைப் பொதுமொழியாக ஆக்கிட விருப்பம் கொண்டு இந்தியும் உருதுவும் கலந்த இந்துஸ்தானி என்ற மொழியை ஆதரித்தனர். இந்த அடிப்படையிலேயே 1918ஆம் ஆண்டு மகாத்மா காந்தி தட்சிண பாரத் இந்திப் பிரச்சார சபா என்ற அமைப்பை உருவாக்கினார். இந்திய தேசிய காங்கிரசு 1925ஆம் ஆண்டு முதல் தனது நிகழ்வுகளை இந்துஸ்தானியில் மேற்கொள்ளத் துவங்கியது. காந்தி மற்றும் நேரு இருவருமே இந்துஸ்தானியை இந்தி பேசாத மாநிலங்களில் பரப்புவதில் விருப்பமுடையவர்களாக இருந்தனர். இம்முயற்சி தமிழரை வட இந்தியர்களுக்கு அடிமையாக்குவதாகக் கருதிய பெரியார் ஈ.வெ.ராவிற்கு, இந்தி அல்லது இந்துஸ்தானியைப் பொதுமொழியாக்குவதில் உடன்பாடில்லை.
வலையகம் இணைந்த சேமிப்பகம்
வலையகம் இணைந்த சேமிப்பகம்(NAS = Network-attached storage) என்பது வேறுபட்ட வன்பொருட்களைக் கொண்ட கணியக்கருவிகளுக்கான தரவுகளை, அக்கருவிகளிடமிருந்து பெற்று, அவை கேட்கப்படும் போது, குறைந்தது இருமடங்கு வேகத்தில் தரம் குறையாமல் அளிக்க வல்ல, வலையகத்தில் இணைக்கப்பட்ட சேமிக்கும் கலன் ஆகும். சேமிப்பு பரப்பு வலையமைப்பு (SAN) என்பதும், இதுவும் ஒன்றல்ல. ஒரு இணைய வழங்கியை விட கோப்புகளைத் தருவதிலும், பெறுவதிலும், அளிப்பதிலும் பாதுகாப்பும், விரைவுத் தன்மையும் இத்தகைய சேமிக்கும் கலன்கள் பெற்றுத் திகழ்வதாகக் கூறப்படுகிறது. இதன் வன்தட்டு இதற்கே உரிய வன்பொருள் தன்மைகளோடும், மென்பொருட்களோடும் செயற்படுகிறது. அதனால் இதன் திறனும், மின்சாரமும், ஆயுளும் மேலோங்கி இருக்கின்றன. NAS எதிர் SAN: NAS கோப்பு பயன்பாடு எல்லைகள் அற்றது. SAN பயன்பாட்டு எல்லைகள் உடையது.NAS என்பதன் இயக்குதளம் பெறும் கணினையைப் பொறுத்து வேறுபடலாம். SAN என்பதன் இயக்குதளம் மாறுவதில்லை. எனவே, இத்தகைய சேமிப்புகலன்களை தொழினுட்ப வல்லுனர்கள் பரிந்துரைக்கிறார்கள்.
இந்தித் திணிப்பு எதிர்ப்புப் போராட்டம்
1937ல் முதலாம் எதிர்ப்பு போராட்டங்கள்
1937ஆம் ஆண்டு தேர்தலில் காங்கிரசு வெற்றிபெற்று சென்னை மாகாணத்தின் (தற்போதைய தமிழகத்தையும், தெற்கு ஆந்திரா பகுதிகளையும் உள்ளடக்கியது ), முதலமைச்சராக ராஜாஜி 14 சூலை 1937ஆம் நாள் பதவியேற்றார். தேர்தல் பிரச்சாரத்தின்போதே இந்தி பயிலவேண்டியதின் தேவையை விளக்கி வந்தார். அரசுப்பணிகள் குறைவாகவே இருக்கும். தென்னிந்தியர்கள் வட மாநிலங்களில் தனியார் துறையில் வேலை தேட இந்தி பயில்வது மிகத் தேவையானது என (சுதேசமித்திரன் பத்திரிகையில் மே 6, 1937) எழுதியிருந்தார். .அதன்படியே தாம் பதவிக்கு வந்த ஒரு மாத காலத்திலேயே 11 ஆகஸ்டு 1937 அன்று பள்ளிகளில் இந்தி கட்டாயமாக்கவிருப்பதைக் கொள்கை அறிக்கையாக வெளியிட்டார். 1938 ஆம் ஆண்டு ஜூன் மாதம் முதலாக ஆறு, ஏழு, எட்டு வகுப்புகளில் படிக்கும் மாணவ மாணவியருக்கு இந்தி கட்டாயப் பாடமாக்கப் போவதாக அறிவித்தார். அம்மாணவர்கள் இந்தியைக் கட்டாயமாகப் பயின்று அதில் தேர்வும் எழுதி போதிய மதிப்பெண் பெற்றால் மட்டுமே அடுத்த வகுப்பிற்குப் போக முடியும். முதலில் நூறு பள்ளிகளுக்கு இத்திட்டத்தை வெள்ளோட்டம் பார்க்கப்போவதாக அரசு அறிவித்தது.
வலையகம் இணைந்த சேமிப்பகம்
சிறந்த லினக்சு வழங்கல்கள்
லினக்சில், இத்தகைய கோப்பு மேலாண்மையை வழங்கும், சிறந்த வலையகம் இணைந்த சேமிப்பகங்கள் என நான்கினைக் கூறலாம். பெருந்தரவுகள் வளர்ந்து வரும் இச்சூழலில், இத்தகைய வன்பொருட்கள் மிக முக்கியபங்கையும், பாதுகாப்பையும் வழங்குகின்றன.
மேற்கோள்கள்
பகுப்பு:வன்பொருட்கள் பகுப்பு:இணைய நெறிமுறைகள்